hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy en hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Վաչե Սահակյան և Գնել Թևոսյան
2015թ. հունվարի 28-ի լույս 29-ի գիշերը Վազգեն Սարգսյան ռազմական ինստիտուտում` առանձնակի դաժանությամբ սպանված կուրսանտ Հայկազ Բարսեղյանի գործով դատական նիստը՝ պարբերաբար հետաձգումներից հետո, սկսվեց կես ժամ ուշացումով:
Նիստին դատարան էին ներկայացել նախաքննության փուլում դատաձեռագրաբանական փորձաքննություն իրականացրած փորձագետները՝ Նարինե Կարապետյանը և Լիանա Կնյազյանը։
Փորձագետների ցուցմունքի համաձայն, փորձաքննության է ենթարկվել ինստիտուտի 408 ննջասենյակի թվով 8 անձի ձեռագրեր, հետազոտվել նրանցից յուրաքանչյուրի ավելի քան 10 տետրեր և գրավոր ցուցմունքներ․
«Դատաձեռագրաբանական փորձաքննության ժամանակ առաջնորդվում ենք տարբերությունների և համընկնումների մեթոդիակայով։ Ուսումնասիրված 8 հոգուց 7-ինը կատեգորիկ չի համապատասխանել Հայկազի ձեռագրին։ Մովսես Ազարյանի ձեռագրում համընկնումներն ամենաշատ են»,- նշեց փորձագետ Հարությունյանը։
Լիանա Կնյազյանն էլ իր խոսքին զուգահեռ, դատարանին փաստարկում առաջ բերեց՝ եթե Հայկազի տետրերի ձեռագրաբանական փորձաքննությունը ցույց տար,որ հենց Հայկազն է երկտողի հեղինակը, ապա մնացած անձանց ձեռագրերն ուսումնասիրելն անիմաստ կլիներ։
Փորձագետների հարցաքննությանը հաջորդեց պաշտպանական կողմի միջնորդությունը։ Պաշտպան Արմեն Նադիրյանը դատարանին միջնորդեց թույլատրելի ապացույց ճանաչել Վաչե Սահակյանի հագուստի վրա Հայկազ Բարսեղյանի արյան հետքերի և Հայկազի հագուստի մանրաթելերի բացակայությունը․
«Եթե հավատանք առաջադրված մեղադրանքին, ապա տրամաբանական պետք է լիներ, որ Հայկազի և իմ պաշտպանյալ Վաչեի հագուստները շփվել են միմյանց հետ։ Եթե Հայկազն ամբողջովին արյունոտ է եղել, ուրեմն Վաչեի հագուստին արյան հետքեր գոնե պետք է լիներ։ Նրա բաճկոնի վրա անգամ չի հայտնաբերվել Հայկազ Բարսեղյանի հագուստի մանրաթելերից որևէ բան»,- միջնորդության հիմքում նշեց Նադիրյանը։
Պաշտպանական կողմը միացավ ներկայացված միջնորդությանը, մեղադրանքի կողմը՝ առարկեց։ Տուժողի իրավահաջորդի ներկայացուցիչ Անի Թորոսյանը հայտարարեց, որ Հայկազի հայրը՝ Արկադի Բարսեղյանը, դեռ դատավարության առաջին օրերից հայտարարում է, որ գործով անցնող 4 ամբաստանյալների հագուստները սպանությունից հետո փոխվել են․
«Արյունոտ հագուստները ինստիտուտի հետևի մուտքից հանել ա Գնելի հայրը՝ Զարմիկ Մարկոսյանը, հենց սպանության գիշերը»,- ասում էր Արկադի Բարսեղյանը։
Դատավոր Դավիթ Հարությունյանը որոշում կայացրեց մինչև վերջնական դատական ակտի կայացումը հետաձգել միջնորդության քննությունը։ Նիստը հետաձգվեց։
Քրեական գործի քննությունը կշարունակվի դեկտեմբերի 10-ին։
Հիշեցնենք, որ Հայկազ Բարսեղյանը սպանվել է 2015-ի հունվարի 29-ին՝ Վազգեն Սարգսյան ռազմական ինստիտուտում: Այդ օրն առավոտյան նրա մարմինը հայտնաբերվել է ֆիզհրապարակի պտտաձողից կախված: Սպանության համար քննություն իրականացնող մարմինը մեղադրանք է առաջադրել Բարսեղյանի ծառայակից 4 կուրսանտի՝ Վաչե Սահակյանին, Մովսես Ազարյանին, Նորիկ Սահակյանին և Գնել Թևոսյանին: Ըստ մեղադրանքի` ամբաստանյալները Հայկազին սպանել են, ապա ինքնասպանության տպավորություն ստեղծելու համար նրան տարել ու կախել են պտտաձողից:
Նախորդ նյութըԵրեք մահափորձ և ոչ մի պատվիրատու. Վահագն Ալավերդցու դեմ կազմակերպված պայքար է մղվել
Հաջորդ նյութը«Ես քիլլեր չեմ, էս շառը վրայիցս հանեք». Վլադ Դավթյանը հացադուլ է հայտարարել
Ադրբեջանը կրկին խախտել է հրադադարի ռեժիմը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.